open-index/open-wikipedia-markdown huggingface dataset:
வெண் மருது

**வெண் மருது, ஆற்று மருது, நீர் மருது**, அல்லது **வெள்ளை மருது** (*Terminalia arjuna*) என்பது டெர்மினாலியா பேரினத்தைச் சேர்ந்த ஒரு மரமாகும். இது பொதுவாக ஆங்கிலத்தில் *arjuna* அல்லது *arjun tree* என்று அழைக்கப்படுகிறது. இது பாரம்பரிய மருத்துவ தாவரமாகப் பயன்படுத்தப்படுகிறது.

இதன் இலை, பழம், விதை, பட்டை ஆகியவை மருத்துவப் பயனுடையவை. திருவிடைமருதூர், திருஇடையாறு ஆகிய திருத்தலங்களில் மருதம் தலமரமாக விளங்குகின்றது.

வயலும் வயல் சார்ந்த நிலமான மருத திணைக்குரிய மரமாக வெண் மருது உள்ளது என அறிஞர்கள் சிலர் கருதுகின்றனர் சிலர் அது பூமருது என்றும் கருதுகின்றனர்.

## விளக்கம்
வெண்மருது சுமார் 20-25 மீட்டர் உயரம் வரை வளரும். பக்கவேர்கள் திரண்ட தண்டையுடைய இந்த மரம் உச்சியில் ஒரு அகன்று விரிந்து இருக்கும். அதிலிருந்து கிளைகள் கீழ்நோக்கி தொங்கியபடி இருக்கும். இது  நீள்மான கூம்புவடிவ இலைகளைக் கொண்டுள்ளது. இலைகளின் மேல் பச்சையாகவும் அடியில் பழுப்பு நிறத்திலும் இருக்கும். சாம்பல் நிற வழுவழுப்பான பட்டைகளையும் உடைய ஓங்கி வளரும் பெரிய இலையுதிர் மரமாகும். இதன் பட்டை சதைப்பற்றாக இருக்கும். இது மார்ச் மற்றும் சூன் மாதங்களுக்கு இடையில் ஈட்டிபோன்ற நீண்ட காம்பில் பசுமை கலந்த நிறிய வெள்ளை மலர்கள் பூக்கும். காய்கள் 2.5 முதல் 5 செ.மீ. அளவில் நட்சத்திர வடிவல் செப்டம்பர் மற்றும் நவம்பர் மாதங்களுக்கு இடையில் தோன்றும்.

இந்த மரம் எந்த பெரியதாக எந்த நோய்களாலோ அல்லது பூச்சிகளாலோ பாதிக்கப்படுவதில்லை, ஆனால் இது பாலிஸ்டிக்டஸ் அஃபினிஸ் காரணமாக ஃபிலாக்டினியா டெர்மினேல் மற்றும் அழுகல் நோயால் பாதிக்கப்படுகிறது.

## பரவலும் வாழ்விடமும்
வெண்மருது இந்தியத் துணைக் கண்டம் முழுவதும் காணப்படுகிறது. பொதுவாக உத்தரப் பிரதேசம், பீகார், மகாராட்டிரம், மத்தியப் பிரதேசம், மேற்கு வங்காளம், ஒடிசா, தெற்கு, மத்திய இந்தியா, பாக்கித்தான், இலங்கை, வங்காளதேசம் ஆகிய இடங்களில் ஆற்றங்கரைகளில் அல்லது வறண்ட ஆற்றுப் படுகைகளுக்கு அருகில் காணப்படுகிறது. இது மலேசியா, இந்தோனேசியா, கென்யா ஆகிய நாடுகளிலும் வளர்க்கப்படுகிறது.

## முக்கியத்துவம்
### பட்டு உற்பத்தி
வெண்மருது வணிக முக்கியத்துவம் வாய்ந்த காட்டுப் பட்டான டசர் பட்டை உற்பத்தி செய்யும் அந்தேரியா பாஃபியா அந்துப்பூச்சி இதன் இலைகளை உண்ணும் இனங்களில் ஒன்றாகும்.

## காட்சியகம்

File:Terminalia_arjuna_trunk_03_by_Line1.JPG|அடிமரம்
File:Terminalia arjuna.jpg|இலைகள்
File:Terminalia arjuna trunk 01 by Line1.JPG|மேல் மரம்
File:Inflorescence of Terminalia arjuna.jpg|மஞ்சரி
File:Pollen grains of Terminalia arjuna.jpg|மகரந்தத் துகள்கள்
File:Arjuna fruits(Dried).jpg|உலர்ந்த காய்
File:Terminalia arjuna DSC 0267.JPG|பட்டை


## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
மாவிலங்கம்

**மாவிலங்கம்**, **கூவிரம்**, **மாவிலிங்கு** அல்லது **குமரகம்** (*Crateva religiosa*) என்பது ஒருவகை மரமாகும். இது மூன்று விரல் போன்ற கூட்டிலைகளையும் மலர்ந்ததும் மஞ்சளாகும், வெண்ணிற மலர்களையும் செந்நிற உருண்டையான சதைக்கனிகளையும் உடைய வெண்ணிற மரம். இதன் இலை, வேர், பட்டை மருத்துவ பயன் உடையது.திருச்சேறை (உடையார்கோயில்), திருநாட்டியத்தான்குடி முதலிய தலங்களில் தலமரமாக விளங்குவது மாவிலங்க மரமாகும்.

## மேற்கோள்

பகுப்பு:மரங்கள்
கடுக்காய்

**கடுக்காய்** () (*Terminalia chebula*) என்பது ஒருவகை மரமாகும். இது தெற்காசியாவிலிருந்து பாக்கித்தான், இந்தியா, நேபாளத்திலிருந்து கிழக்கே தென்மேற்கு சீனா (யுன்னான்) மற்றும் தெற்கே இலங்கை, மலேசியா வியட்நாம் வரை காணப்படுகிறது. சித்த மருத்துவத்தில் மிகச்சிறந்த மருந்துப் பொருட்களில் இது ஒன்று. திருக்குறுக்கைவீரட்டம் திருத்தலத்தின் தலமரமாக விளங்குவது கடுக்காய் மரமாகும்.

## வகைபிரித்தல்
ஸ்வீடிய இயற்கை ஆர்வலர் *ஆண்டர்ஸ் ஜஹான் ரெட்சியஸ் அப்சர்வில்* இந்த இனத்தை விவரித்தார்.

இதில் பல வகைகள் அறியப்படுகின்றன, அவை:

*T. c. var. *chebula* - இலைகள், தளிர்கள் போன்றவற்றில் முடிகளற்றவை, அல்லது மிகவும் இளசாக இருக்கும்போது மட்டுமே முடியுடன் இருக்கும்
*T. c. var. tomentella - இலைகள் மற்றும் தளிர்கள் வெள்ளி முதல் ஆரஞ்சு வரையிலான நிறத்தில் முடிகள் கொண்டவை

## மருத்துவப் பயன்கள்
கடுக்காய் இனிப்பு, புளிப்பு, கசப்பு, துவர்ப்பு, கார்ப்பு ஆகிய சுவைகள் அடங்கியதாகும். கடுக்காய் சித்த மருத்துவத்தில் பயன்படுத்தப்படுகிறது. இது வாய், தொண்டை இரைப்பை, குடல், கல்லீரல் போன்றவற்றின் ஆற்றலைக் கூட்டுவதாகக் கூறப்படுகிறது. இது பசியைத் தூண்டுவதாகவும்,  வாதம் ,பித்தம், கம் ஆகிய முன்றையும் சமநிலைப் படுத்துவதாகவும் கூறப்படுகிறது. இது இளைப்பு நோய் வராமல் காக்கக்கூடியது என்றும் கூறப்புகிறது. 
## மேற்கோள்

## வெளி இணைப்புகள்

* Haritaki In Ayurveda 
*  Contains a detailed monograph on *Terminalia chebula*(Haritaki; Abhaya) as well as a discussion of health benefits and usage in clinical practice.  Available online at http://www.toddcaldecott.com/index.php/herbs/learning-herbs/361-haritaki 

பகுப்பு:மரங்கள்
பகுப்பு:மூலிகைகள்
பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
பராய்

**பராய்** (Streblus asper) அல்லது **புராமரம்** என்பது ஒருவகை மரமாகும். இது **பிராய்**, **பிறமரம்**, **குட்டிப்பலா** என்றும் குறிப்பிடப் படுகிறது. சுரசுரப்பான கரும்பச்சை இலைகளையுடைய வெள்ளை நிற மரம். இம்மரம் புதற்காடுகளில் காணப்படும், இதன் பால், பட்டை, இலை ஆகியவை மருத்துவ குணமுடையவை. திருப்பராய்த்துறை திருக்கோயிலின் தலமரமாக விளங்குவது பராய் மரமாகும்.
## மேற்கோள்

## வெளியிணைப்புகள்
*http://www.springerlink.com/content/n5m84808p0l04433/
*Medical research and properties
*History of paper production in Thailand 
*http://www.apjtb.com/press/press/767.docx

பகுப்பு:மரங்கள்
பகுப்பு:தமிழ்நாட்டின் தாவரங்கள்
கல்லத்தி

**கல்லத்தி** (*Ficus tinctoria*) என்பது **காட்டத்தி** என்றும் குறிப்பிடப்படுகிறது. இது கல்லால மரப் பேரினத்தைச் சேர்ந்த இனவகை. சிறிய ஆலிலை வடிவில் கரும் பச்சையான இலைகளையும் இலைக்கோணங்களில் மெல்லிய கணையுடைய காய்களையும் கொண்ட வெண்பச்சையான மரம். இதன் பால், பட்டை, பழம் ஆகியவை மருத்துவபயன் உடையவை.

கல்லத்தி மரமானது திருப்பரங்குன்றம் சுப்பிரமணிய சுவாமி கோயிலின் தலவிருட்சம் ஆகும்.

## மேற்கோள்

பகுப்பு:மரங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
பகுப்பு:தமிழ்நாட்டின் தாவரங்கள்
சதுரக்கள்ளி

**சதுரக்கள்ளி** (Euphorbia antiquorum) என்பது ஆமணக்குக் குடும்பத்தைச் சேர்ந்த சதைப்பற்றுள்ள ஒரு தாவரம் ஆகும். தீபகற்ப இந்தியா முழுவதும் காணப்படுகிறது. தமிழகத்தில் இது வேலிக்காக வளர்க்கப்படுகிறது. பர்மா, சீனா, வங்காளதேசம், இந்தியா, இந்தோனேசியா, ஈரான், மலேசியா, மியான்மர், பாக்கித்தான், தாய்லாந்து, பிலிப்பைன்சு, இலங்கை, வியட்நாம் போன்ற அண்டை பகுதிகளிலும், உலகளவில் பல மண்டலங்களிலும் இயற்கையாக காணப்படுகிறது.

இந்தச் செடியின் சாறு சுவர் பூச்சுக் கலவைக்கு ஒரு ஆற்றல்வாய்ந்த மூலப்பொருளாக உள்ளது என்று  சிற்சாஸ்திரம் குறித்த சமஸ்கிருத நூலான சமரங்கண சூத்திரத்திரத்தில் குறிப்பிடபட்டுள்ளது.

இந்த தாவர இனமானது யூபோர்பியா பேரினத்தின் மாதிரி இனமாகும்.

## விளக்கம்
முப்பட்டையான தண்டுகளை அடுக்கடுக்காகக் கொண்டிருக்கும். மருத்துவக் குணத்தில் சிறந்த நாற்பட்டையான தண்டுடைய இனமும் அரிதாகக் காணப்படும். இதன் சாறு பால் போன்றது. உடலில் பட்டால் எரிச்சலூட்டும் தன்மைவாய்ந்தது. இது நச்சு மூலிகையாகக் கருதப்படுகிறது.திருப்புனவாயில் என்னுந் திருத்தலத்தில் தலமரமாக விளங்கும் நான்கனுள் சதுரக்கள்ளியும் ஒன்றாகும்.
## மேற்கோள்

## வெளி இணைப்புகள்

பகுப்பு:ஆசியத் தாவரங்கள்
பகுப்பு:கள்ளிகள்
பகுப்பு:தமிழ்நாட்டின் தாவரங்கள்
வகுளம்

**மகிழம்** அல்லது **வகுளம்** அல்லது **இலஞ்சி** அல்லது **மகிழ்** என்பது ஓர் சிற்றின மரம் ஆகும். இம்மரம் தெற்கு ஆசியா, வடக்கு ஆஸ்திரேலியாவில் உள்ள வெப்பமண்டல காடுகளில் காணப்படும் ஒரு நடுத்தர அளவிலான பசுமையான மரமாகும். இந்த மரத்தைப் பொதுவாக ஆங்கிலத்தில் ஸ்பானிஷ் செர்ரி, மெட்லர்,  புல்லட் உட் என்று அழைக்கின்றனர். இதன் மரக் கட்டை விலைமதிப்பு மிக்கது, இதன் பழம் உண்ணத்தக்கது, மேலும் இதன் பட்டை, பூ போன்றவை பாரம்பரிய மருத்துவத்தில் பயன்படுத்தப்படுகிறது. இந்த மரமானது நல்ல நிழல் தருவதாகவும், வாசம் மிகுந்த மலர்களைக் கொண்டதாலும், இது தோட்டங்களில் வளர்க்கப்படுகிறது. இதன் மலர் தாய்லாந்தின் யலா மாகாணத்தின் மாகாண மலர் ஆகும்.
 இதன் பழம் சாப்பிட உகந்தவை. இதன் பழத்தைப் பழங்காலத்தில் மருத்துவத்தில் பயன்படுத்தினர்.
இம்மரம் 16 மீட்டர் வரை வளரக்கூடியது. மார்ச் மாதத்தில் பூத்து ஜூன் மாதத்தில் பழுக்கும். இதன் இலைகள் பளபளப்பாக இருக்கும். இதன் மலர்கள் நறுமணம் கொண்டவை. மணம் மிக்க பூவை மகளிர் தலையில் அணிந்துகொள்வர். இதன் சாற்றினை ஊதுபத்தியில் மணம் சேர்க்கவும், மண-எண்ணெய்  மணப்பொடி  முதலானவற்றைச் செய்யப் பயன்படுத்துகின்றனர்.

## சங்க காலம்

:குறிஞ்சி நிலத்து மகளிர் குவித்து விளையாடிய 99 மலர்களில் ஒன்று வகுளம்
:வையை ஆற்றங்கரையில் பூத்திருந்த மலர்களைப் பட்டியலிடும் பாடல் ஒன்று வகுளம் பூவையும் கூறுகிறது.
:சிலப்பதிகாரம் என்னும் நூலிலும் இந்த வையைக்கரை மலர்ப்பட்டியலில் வகுளம் பூ உள்ளது. 
:காவிரிப்பூம்பட்டினத்து மலர்வனத்தில் பூத்திருந்த மலர்களிலும் வகுளம் ஒன்று.
திணைமாலை நூற்றைம்பது என்னும் நூல் இதனை மலைநிலத்தில் புதர் புதராகப் பூக்கும் பூ என்று குறிப்பிடுகிறது.

* வகுளம் என்பது தலையில் சூடிக்கொள்ளும் 'உச்சிப்பூ' என்னும் அணிகலன். இதனைச் 'சிந்தாமணி' எனவும் கூறுவர்.  பாடினிக்குப் பரிசாக சங்ககால மன்னர்கள் வழங்கிய 'அழல் அவிர் தாமரை'யை இதனோடு ஒப்பிட்டுக்கொள்ள வேண்டும். தலை உச்சியில் அணிந்த இந்த அணிகலன் இக்காலத்தில் நெற்றிச்சுட்டியாக மாறியுள்ளது.
 
இந்தப் பூவின் சிறிய உருவம் பற்றியும், மிகுந்த மணம் பற்றியும் நீதி நூல்கள் பாடியஔவையார் குறிப்பிட்டுள்ளார்.

## படங்கள்

File:Maulsari (Mimusops elengi) leaf in Kolkata W IMG 2838.jpg|மகிழ மர இலை
File:Maulsari (Mimusops elengi) tree in Kolkata W IMG 2845.jpg|மகிழ மரம்
File:Maulsari (Mimusops elengi) ripe fruit in Kolkata W IMG 2833.jpg|மகிழம் பழம்
File:COLLECTIE TROPENMUSEUM Portret van een Balinees meisje TMnr 20018404.jpg|கீழை நாடுகளில் வகுள இனப் பூ ஒப்பனை

## மேலும் காண்க
*சங்ககால மலர்கள்

## அடிக்குறிப்புகள்

## அடிக்குறிப்பு

பகுப்பு:சங்க கால மலர்கள்
பகுப்பு:மலர்கள்
பகுப்பு:தமிழ்நாட்டின் தாவரங்கள்
இசுலாத்தின் புனித நூல்கள்

**இசுலாமிய புனித நூல்கள்** என்பவை, முசுலிம்களின் நம்பிக்கையின் படி, இறைவனால் பல்வேறு காலகட்டங்களில் இறைத்தூதர்களுக்கு வஹியின் மூலம் இறக்கப்பட்ட இறைவனின் சொற்களாகும். இவ்வேதங்களில், மனித வாழ்க்கைக்குத் தேவையான சட்டங்கள் மற்றும் வாழ்க்கை முறைகள் கூறப்பட்டுள்ளன. குர்ஆன், அல்லாஹ்வால் அருளப்பட்ட இறுதி வேதமாகவும், முன்னர் அனுப்பப்பட்ட வேதங்களை உறுதிப்படுத்துவதாகவும் உள்ளது. குர்ஆன் அல்லாஹ்வால் அருளப்பட்ட இறுதி வேதமாக இருப்பினும், முன்னர் அனுப்பப்பட்ட வேதங்களை நம்புவதும் ஈமானில் ஒரு பகுதியாகும். குர்ஆனுக்கு முன் பல வேதங்கள் அருளப்பட்டு இருப்பினும், முக்கியமானவை மூன்றாகும்.தவ்ராத் (மூசா நபிக்கு அருளப்பட்டது),  சபூர் (தாவூது நபிக்கு அருளப்பட்டது), இன்சீல் (விவிலியம்) (ஈசா நபிக்கு அருளப்பட்டது), மற்றும் இறுதியாக திருக்குரான்.

## முந்தைய வேதங்கள்

குர்ஆனில், அதற்கு முன்பு அருளப்பட்ட மூன்று வேதங்களின் பெயர்கள் குறிப்பிடப்படுகின்றது.

* தவ்ராத் (தோரா) (*at-Taurāt*): தவ்ராத் வேதம்  மூசா நபிக்கு அருளப்பட்டதாக குர்ஆன் குறிப்பிடுகின்றது. மூசா மற்றும் அவரது சகோதரர் ஹாருன் (ஆரோன்) இருவரும் தவ்ராத் வேதத்தை *பனூ இசுராயில்* (இசுராயிலின் குழந்தைகள்) மக்களுக்கு போதித்து வந்தனர். யூதர்கள் தமது இறைத்தூதர்களின் அறிவுரைகளைப் பின்பற்றாமல் தம் மனம் போன போக்கில் தவ்ராத்தை திரித்ததாக குர்ஆன் குறிப்பிடுகிறது.
* சபூர் (*az-Zabur*): குர்ஆன், சபூர் வேதம் தாவூது நபிக்கு அருளப்பட்டதாக குறிக்கின்றது. இது விவிலியத்தின் பழைய ஏற்பாட்டில் திருப்பாடல்கள் (நூல்) ஆக திரித்த வடிவில் உள்ளது என இசுலாமிய அறிஞர்கள் கூறுகின்றனர்.
* இன்சீல் (*al-Injeel*): இன்சீல் வேதம் ஈசா நபிக்கு அருளப்பட்டதாக குர்ஆன் குறிப்பிடுகின்றது. இன்சீல் என்பது விவிலியத்தின் புதிய ஏற்பாடு முழுவதையும் குறிப்பதாக கருதுகின்றனர். ஆனால், இன்சீல் என்பது அல்லாஹ்வால் ஈசா நபிக்கு (இயேசு) அருளப்பட்ட நற்செய்தியை மட்டுமே குறிப்பிடுகின்றது.  அது மட்டுமன்றி இசுலாமிய நம்பிக்கைகளின் படி, இன்சீல் வேதமானது குர்ஆனைப் போன்று உலக மக்கள் அனைவருக்கும் அருளப்படாமல் இசுராயிலின் மக்களுக்கு மட்டுமே அருளப்பட்டதாகும். தற்போதைய விவிலியத் திருமுறை நூல்கள், இயேசு மற்றும் சீடர்களின் வாழ்க்கை நிகழ்வுகளை மட்டுமே கூறுகின்றது. அது அல்லாஹ்வால் ஈசா நபிக்கு அருளப்பட்ட ஒற்றை நூலான இன்சீலில் இருந்து முற்றிலும் வேறானது என இசுலாமிய அறிஞர்கள் குறிப்பிடுகின்றனர்.

## உசாத்துணைகள்

பகுப்பு:இசுலாமிய சமய நூல்கள்
பகுப்பு:இசுலாமிய இறையியல்
பட்டாளம் (2009 திரைப்படம்)

***பட்டாளம்*** 2009ல் வெளிவந்த தமிழ்த் திரைப்படமாகும்.

இத்திரைப்படத்தில் நடிகை நதியா முக்கிய கதாப்பாத்திரமான பள்ளி நிர்வாகியாக நடித்திருந்தார். இவருக்கும் 9 பள்ளி மாணவ மாணவிகளுக்கும் இடையே இருக்கும் நட்பும் மரியாதையுமே படத்தின் கதைக்கரு.

இத்திரைப்படத்தினை திருப்பதி பிரதர்ஸ் நிறுவனம் தயாரித்தது.

## ஆதாரங்கள்

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நதியா நடித்த திரைப்படங்கள்
சுழற்சி (கணிதம்)

**சுழற்சி** (*Rotation*) என்பது வடிவவியல் தொடர்பான கருத்துரு ஆகும்.  குறைந்தபட்சம் ஒரு புள்ளியாவது நிலைமாறாமல் இருக்குமாறு குறிப்பிட்ட வெளியில் நிகழும் ஒரு இயக்கமே சுழற்சி.  நிலைப்புள்ளியொன்றைப் பொறுத்த,  திடப்பொருளொன்றின் இயக்கத்தைச் சுழற்சி குறிக்கிறது. பெயர்ச்சி, எதிரொளிப்பு போன்ற பிறவகை இயக்கங்களிலிருந்து வேறுபட்டுள்ளது: 
*பெயர்ச்சிக்கு நிலைப்புள்ளிகளே கிடையாது; 
*-பரிமாண வெளிகளில் நிகழும் எதிரொளிப்புகள் ஒவ்வொன்றும் நிலைப்புள்ளிகளாலான   பரிணாம மீத்தள  (:en:Flat (geometry)) நிலைப்புள்ளிகளைக்கொண்டிருக்கும்.

கணிதநோக்கில் சுழற்சி ஒரு கோப்பாகும்.  குறிப்பிட்ட ஒரு நிலைப்புள்ளியைப் பொறுத்த சுழற்சிகள் அனைத்தும் தொகுப்பு செயலியைப் பொறுத்து ஒரு குலமாகும். இக்குலம் "சுழற்சிக் குலம்" எனவும் அதிலுள்ள அனைத்து சுழற்சிகளுக்கும் பொதுவான நிலைப்புள்ளி "சுழற்சி மையம்" எனவும் அழைக்கப்படுகிறது.

ஒரு சுழற்சியின் நிலைப்புள்ளிகளாலான கோடு "சுழற்சி அச்சு" எனப்படும்.  இரண்டுக்கு மேற்பட்ட பரிமாணங்களில் மட்டுமே () சுழற்சி அச்சுகள் உண்டு.  ஒரு சுழற்சியின் கீழ் மாற்றமடையாமல் இருக்கும் தளம்  "சுழற்சி தளம்" எனப்படும். சுழற்சி அச்சின் அனைத்துப் புள்ளிகளும் நிலையான புள்ளிகள்; ஆனால் சுழற்சி தளம் நிலையானதாக இருப்பினும் அதன் புள்ளிகள் நிலையானவை அல்ல.

## மேற்கோள்கள்
* 
* 
* 

பகுப்பு:உருமாற்றம் (சார்பு)
திருப்பதி பிரதர்ஸ்

**திருப்பதி பிரதர்ஸ்** தமிழ்த் திரைப்படங்களை தயாரிக்கின்ற நிறுவனமாகும். இதனை லிங்குசாமி மற்றும் சுபாஸ் சந்திரபோஸ் ஆகியோர் 2006ல் உருவாக்கினர்.

## வரலாறு
இந்நிறுவனம் எழில் இயக்கிய தீபாவளி திரைப்படத்தினை முதலில் தயாரித்தது. இதில் ஜெயம் ரவி மற்றும் பாவனா ஆகியோர் முக்கிய கதாப்பாத்திரத்தில் நடித்திருந்தனர். இதுவொரு சராசரி வெற்றிப்படமாக அமைந்தது.

## திரைப்படங்கள்

## ஆதாரங்கள்

## வெளி இணைப்புகள்
* 
* Thirupathi Brothers

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
ஆர் எஸ் எஸ் பிரச்சாரகர்

**ஆர்எஸ்எஸ் பிரச்சாரகர்** (*RSS Pracharak*) என்பது ராஷ்டிரிய சுயம்சேவக் சங்கத்தின் (ஆர்எஸ்எஸ்) முழுநேர ஊழியரைக் குறிக்கும். இச்சங்கத்தின் கூட்டங்களுக்கும், பயிற்சி வகுப்புகளுக்கும் ஏற்பாடு செய்தல், பொதுக் கூட்டங்களில் விரிவுரை ஆற்றுவது, இந்து தேசியம், இந்துத்துவா போன்ற தத்துவங்களை இந்துக்களிடையே பரப்புதல், சங்கப் பரிவார் அமைப்புகளுக்கு தேவையான வழிகாட்டுதல் போன்றவையே ஒரு பிரச்சாரகரின் முக்கியப் பணிகள்  ஆகும். 

துவக்கக் காலத்தில் அடல் பிகாரி வாஜ்பாய், லால் கிருஷ்ண அத்வானி, நரேந்திர மோதி, இல. கணேசன் போன்றவர்கள் ராஷ்டிரிய சுயம்சேவக் சங்கத்தின் பிரச்சாரகர்களாக இருந்தவர்களே.

## வெளி இணைப்புகள்
* A pracharak as Chief Minister

பகுப்பு:ராஷ்டிரிய சுயம்சேவாக் சங்கத்தினர்
ஆணி மாண்டவ்யர்

**ஆணி மாண்டவ்யர்** (Animandavya) முனிவர் தனது ஆசிரமத்திற்கு அருகில் உள்ள மரத்தினடியில் அமர்ந்து பேசா நோன்பு  (மௌன விரதம்) மேற்கொண்டிருந்த நேரத்தில்,  காவலர்களால் துரத்தப்பட்ட திருடர்கள், தாங்கள் கொள்ளையடித்த பொருட்களை மாண்டவ்யரின் ஆசிரமத்தில் மறைத்து வைத்து,  தாங்களும் அங்கேயே மறைந்து கொண்டனர். காவலர்கள் ஆசிரமத்தை அடைந்து, திருடர்களைப் பற்றியும், அவர்களின் கொள்ளைப் பொருட்களைப் பற்றியும் மாண்டவியரிடம் கேட்டனர்.

**மாண்டவ்யர்** மௌன விரதத்தில் இருந்ததால், காவலர்களுக்கு  மறுமொழி சொல்லவில்லை. எனவே காவலர்கள் ஆசிரமத்தில் நுழைந்து அங்கு மறைந்திருந்த திருடர்களையும், கொள்ளையடித்த பொருட்களையும், முனிவரையும்  இழுத்துக் கொண்டுபோய் மன்னன் முன் நிறுத்தினர். மன்னனின் ஆணைப்படி, திருடர்களுடன் சேர்த்து முனிவரும் கழு மரத்தில் ஏற்றப்பட்டார். முனிவர் கழுவிலேற்றப்பட்ட பிறகும், சாகாமல் உயிருடன் இருப்பதைக் காவலர்கள் மூலம் அறிந்த மன்னவன் மாண்டவிய முனிவரிடம் மன்னிப்பு கோரினார்.

மன்னனின் ஆணைப்படி, மாண்டவ்யரின உடலுக்கு வெளியே உள்ள கழு மரத்தின் பகுதிகளை மட்டும் வெட்டி எடுத்தனர். கழுவின் ஒரு பகுதியை உடலுடன் தாங்கிக் கொண்டே பயணித்த மாண்டவிய முனிவர் **ஆணி மாண்டவ்யர்** என்ற பெயரால் அறியப்பட்டார்.

பின்னர் ஆணி மாண்டவியர், எமனிடம், ஒரு தவறும் செய்யாத  தன்னைக் கழுவில் ஏற்றித் தண்டனை அடைய காரணம் கேட்டார். அதற்கு எமன், முற்பிறவியில் நீங்கள் சிறுவனாக இருந்த போது, புல்லைக் கொண்டு ஒரு பூச்சியின் பின்புறத்தைத் துளைத்த செயலே, இப்பிறவியில் கழுவில் ஏற்றப்படக் காரணமாயிற்று என்றார்.

குழந்தைகள் செய்யும் தவறுகளைச் சாத்திரங்கள் பாவமாக கொள்ளாது என்று கூறுகையில், சிறு குற்றத்திற்காக என்னைக் கொடுமையாக தண்டித்தபடியால், மனிதர்களில் கீழ்க் குடியில் பிறப்பாய் என எமனுக்கு சாபமிட்டார் ஆணி மாண்டவ்யர். எமனும் அடுத்த பிறவியில் விதுரனாகப் பிறந்தார்.

## மரபுரிமை பேறுகள்
குஜராத் மாநிலத்தின் கட்ச் மாவட்டத்தில் ஆணி மாண்டவ்யர் பெயரால் மாண்டவி எனும் நகரம் கிபி 1580ல் நிறுவப்பட்டது.

## மேற்கோள்கள்


பகுப்பு:இந்து தொன்மவியல் மாந்தர்
சதுரங்க வேட்டை

**சதுரங்க வேட்டை** (*Sathuranga Vettai*) 2014 ஆம் ஆண்டு வெளிவந்த தமிழ்த் திரைப்படமாகும். இதனை எச். வினோத் இயக்கியிருந்தார். நடராஜன் சுப்பிரமணியம் மற்றும் இசாரா நாயர் முக்கியக் கதாபாத்திரத்தில் நடித்திருந்தனர்.

ஈமு கோழி, மண்ணுளிப் பாம்பு, ரைஸ் புல்லிங் போன்ற மக்களை ஏமாற்றும் நபர்களின் உத்திகளை இப்படம் காட்டியது.  
## நடிகர்கள்
* நடராஜன் - காந்தி பாபு
* இசாரா நாயர் - பானு
* பொன்வண்ணன்  - காவல் அதிகாரி
* இளவரசு - செட்டியார்
* பூக்கடை அ. மனோகரன்.

## மேற்கோள்கள்

## வெளி இணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
2010 தந்தேவாடா பேருந்து குண்டுவெடிப்பு

**2010 தந்தேவாடா பேருந்து குண்டுவெடிப்பு**, மே 17, 2010 அன்று சத்தீசுகர்மாநிலத்தின் தந்தேவாடா மாவட்டத்தில் தந்தேவாடாவில் இருந்து 50 கி.மீ தொலைவில் ஓர் பேருந்து கண்ணிவெடி தாக்குதலுக்கு உண்டான நிகழ்வைக் குறிப்பதாகும். சிறப்புக் காவல் அதிகாரிகள், பொதுமக்கள் உள்பட, இச்சம்பவத்தில் பலியானோர் எண்ணிக்கை 31-இல் இருந்து 44-க்குள் இருக்கும் என்று அறிவிக்கப்பட்டது.

பொதுமக்கள் பயணிக்கும் பேருந்தைத் குறிவைத்துத் தாக்கிய முதல் நக்ஸல் தாக்குதல் இதுவெனக் கருதப்படுகிறது. இச்சம்பவம் 2001 தந்தேவாடா மாவோயிஸ்டு தாக்குதலில் 76 மத்திய சேமக் காவல் படை வீரர்கள் படுகொலை செய்யப்பட்ட ஒரு மாதத்திற்குப் பிறகு நிகழ்ந்தது.

## மேற்கோள்கள்

பகுப்பு:இந்தியாவில் தீவிரவாதத் தாக்குதல்கள்
பகுப்பு:தந்தேவாடா மாவட்டம்
சித்திரை வெண்குடை திருவிழா

**சித்திரை வெண்குடை திருவிழா** என்பது பராம்பரியமாய் வாழும் அப்பகுதி தேவேந்திரகுல வேளாளர் சமூகத்தினரால், விருதுநகர் மாவட்டத்திலுள்ள, ராஜபாளையத்தில் நடத்தப்படுகின்ற ஓர் திருவிழாவாகும். ராஜபாளையத்தில் உள்ள சீனிவாசன் புதுத்தெரு, செல்லம் வடக்கு, தெற்கு தெருக்கள், அம்மன் பொட்டல் தெரு, மாடசாமி கோவில் தெரு,‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌ ஆனையூர் தெரு, மத்திய வடக்கு தெரு போன்ற தெருக்களில் வசிப்பவர்கள் இத்திருவிழாவினை நடத்துகிறார்கள். இந்த திருவிழாவில் வெண்குடை ஏந்தியவாறு ஏழு தெருக்களில் வலம் வருகிறார்கள்.

இத்திருவிழா பல்வேறு சமூகத்தினரால் சிறப்பாகக் கொண்டாடப்படுகிறது.

## மேற்கோள்கள்

## வெளி இணைப்புகள்
வெண்குடை சித்திரை திருவிழா ஊர்வலம் - தினமணி

பகுப்பு:தமிழர் விழாக்கள்
வெள்வேல்

**வெள்வேல்** அல்லது **வெள்ளை வேலம்** (Vachellia leucophloea) என்பது ஆகும்.இது தெற்கு மற்றும் தென்கிழக்கு ஆசியாவை பூர்வீகமாகக் கொண்ட ஒரு மிதமான அளவு மரமாகும்.

## பரவல்
வெள்வேல் இந்தியா, நேபாளம், பாகிஸ்தான், இலங்கை, மியான்மர், தாய்லாந்து, வியட்நாம் இந்தோனேசியாவில் பூர்வீகமாக வளர்கிறது.

## விளக்கம்
இம்மரம் இரட்டைச் சிறகமைப்புக் கூட்டிலைகளை உடைய கரிய முள்ளுள்ள பெருமரமாகும். மரத்தின் புறப்பரப்பு வெண்ணிறமாகவும், உட்புறம் மஞ்சளாகவும் இருக்கும். மலர்கள் வெளிர் மஞ்சள் நிறமானவை. காய்கள் தட்டையானவை. காடுகளிலும், தரிசுநிலங்களிலும் தமிழகத்தில் எங்கும் தானே வளர்கிறது. இதன் இலை, பட்டை, வேர், பிசின் விதை ஆகியவை மருத்துவப்பயன் உள்ளவை.      

## சிறப்பு
திருவேற்காடு என்னும் தலத்தில் தல விருட்சமாக விளங்குவது வெள்வேல் மரமாகும். தலத்தின் பெயர் வேல்காடு என மரத்தின் பெயராலேயே அமைந்துள்ளது.

## பயன்கள்
இந்த மரம் மரக்கரி செய்யப் பயன்படுகிறது. வெள்ளை வேல மரத்தின் பட்டைகள் நாட்டுச் சாராயம் காய்ச்சும்போது மூலப் பொருளாகப் பயன்படுத்தப்படுகிறது.
 
## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
வால்மிளகு

**வால்மிளகு**  (தாவர வகைப்பாடு : *Piper cubeba* ) என்பது பைப்பர் கியூபெபா என்ற தாவரவியல் பெயரைக் கொண்ட பிப்பரேசி என்ற குடும்பத்தைச் சேர்ந்த ஓர் இருவித்திலைத் தாவரம் ஆகும். இது மரத்தில் படர்ந்து வளரும் பலபருவக் கொடித் தாவரமாகும். பசுமைமாறாக் கொடியாக ஆதாரத்தைப் பற்றி ஏறும் தாவரத்தின் கனிகள் மிளகை ஒத்திருப்பதோடு வால் போன்ற நீட்சியை கொண்டிருப்பதால் வால்மிளகு என்னும் பெயர் பெற்றது.

கிழக்கிந்திய பகுதி சுமாத்ரா, போர்னியோ, மலேயா ஆகிய இடங்களில் பரவலாகக் காணப்படும் இதனை ஜாவா, தாய்லாந்து, இலங்கை, மேற்கிந்தியத் தீவுப் பகுதிகளில் பயிர் செய்கின்றனர். 

## பயன்கள்
இது சற்றுக் காரமும் சிறிது கசப்பும், நறுமணமும் கொண்டது. இதன் மணமும் சுவையும் நாவிலும், வாயிலும் நெடுநேரம் நிலைத்திருக்கும். இதனை தாம்பூலத்தோடு வாசனைப் பொருளாக பயன்படுத்துவதுண்டு. 

வால்மிளகு சித்த மருத்துவத்தில் பயனாகிறது. மூலக் கடுப்பு, வயிற்றுக் கடுப்பு முதலான நோய்களுக்குச் சித்த மருத்துவ மருந்துகளின் சேர்க்கைகளில் வால்மிளகு முக்கிய இடத்தை வகிக்கின்றது. பசி மிகுத்தல், உடல் வெப்பத்தையும், நாடிநடையையும் அதிகரித்தல் முதலிய மருத்துவக் குணங்களைக் கொண்டது. 

இது காசநோய், நாட்பட்ட தொண்டை வேக்காடு ஆகியவற்றிற்கு சிறந்த மருந்தாகிறது. ஈரல், மண்ணீரல் மற்றும் இரைப்பையில் உண்டாகும் நோய்களுக்கு மருந்தாகப் பயன்படுகிறது. தலைவலி, வாந்தி, வாயுவை மட்டுப்படுத்தும், குன்மம், வெட்டை நோயைப் போக்கும், பசியை உண்டாக்கும், குரல் ஓசையை சுத்தப்படுத்தும், வாய் துர்நாற்றம், வாய் வேக்காடு ஆகியவற்றைப் போக்குவதுடன் பல் ஈற்றில் ஏற்படும் வலியை நீக்கும், கோழையை அகற்றும் தன்மை கொண்டது.

## சிறப்புகள்
திருஊறல் (தக்கோலம்) திருத்தலத்தில் தலமரமாக விளங்குவது வால்மிளகு ஆகும்.

## மேற்கோள்

பகுப்பு:பூக்கும் தாவரங்கள்
பகுப்பு:மூலிகைகள்
பகுப்பு:கொட்டைகள்
பகுப்பு:இந்தோனேசியத் தாவரங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பலராமன்

thumb|250px|பலராமன் அல்லது '''சங்கர்ஷனர்'''

இந்து மதத்தில், **பலராமன்** கிருட்டிணரின் அண்ணன் ஆவார். இவர் *பலதேவன்* , *பலபத்திரன்*, *கலாயுதன்*  என்றும் அழைக்கப்படுகிறார். வைணவத்திலும் தென்னிந்திய இந்து புராணங்களிலும் பலராமன் விஷ்ணுவின் அவதாரமாகவே கருதப்படுகிறார். எனினும் இவர் விஷ்ணு படுத்திருக்கும் ஆதிசேஷனின்  வடிவம் என்பதும் ஏற்றுக்கொள்ளப்படுகிறது. இவருக்கு **சங்கர்ஷனர்** என்ற பெயரும் உண்டு. இவர் வசுதேவருக்கும் ரோகிணி தேவி என்ற அவரின் முதல் மனைவிக்கும் பிறந்ததவர். இவரின் மனைவியின் பெயர் ரேவதி,  இவரின் தங்கையின் பெயர் சுபத்திரை ஆவாள்.

## வரலாறு
இந்து சமயத்தில் கண்ணனின் அவதாரக் கதைகளைச் சொல்வது வியாசர் எழுதிய பாகவதபுராணம். கண்ணனின் அண்ணன் பலதேவர் என்றும் அழைக்கப்படும் பலராமர். இவர் ககுத்மி என்ற அரசனின் மகள் இரேவதியை மணந்ததில் ஒரு விசித்திரம் உள்ளது. ஏனென்றால் ககுத்மியும் ரேவதியும் தோன்றியது வைவஸ்வத மன்வந்தரத்தின் முதல் மகாயுகத்தில். பலராமர் தோன்றியது அதே மன்வந்தரத்தில் இப்பொழுது நடந்துகொண்டிருக்கும் 28-வது மகாயுகத்தின் துவாபர யுகத்தில். இடையில் 27 x 43,20,000 மனித ஆண்டுகள் உள்ளன. இந்தப் புராணக்கதை ஸ்ரீமத்பாகவதத்தில் 9-வது ஸ்கந்தம் மூன்றாவது அத்தியாயத்தில் சொல்லப்படுகிறது.

## ககுத்மி

வைவஸ்வத மன்வந்தரத்தின் முதல் மகாயுகத்தின் முதல் யுகமான கிருதயுகத்தில் இச்சம்பவம் நடந்தது. அரசன் ககுத்மி வைவஸ்வத மனுவின் பேரனுடைய பேரன். ககுத்மி தன் பெண் ரேவதிக்கு மணம் முடிப்பதில் ஒரு விசித்திரமான முறையைக் கையாண்டார். பூவுலகத்தில் உள்ள யார் சொல்லையும் கேட்பதில்லை என்று தீர்மானித்தார். எல்லோரையும் படைத்து எல்லாமறிந்த பிரம்மனையே கேட்டுத் தெளிவடைவது என்று பிரம்ம லோகத்திற்கே சென்றார். போகும்போது தன் பெண் ரேவதியையும் அழைத்துச் சென்றார்.  கிருதயுகத்தில் மேலுலகத்திற்கும் பூவுலகிற்கும் அரசர்கள் இப்படிப் போய்வருவது சாத்தியமாம்.

## பிரம்மலோகத்தில்

பிரம்மலோகத்துக்குச் சென்றவர் அங்கு ஓர் இருபது நிமிடங்கள் காத்திருக்க வேண்டியதாயிற்று. ஏனென்றால் பிரம்மன் ஒரு சங்கீதக் கச்சேரியை ரசித்துக் கொண்டிருந்தார். அது முடிந்தவுடன் ககுத்மி பிரம்மாவை  சந்தித்து  'என் மகளுக்குச் சரியான மணவாளன் யார்?' என்ற தன் கேள்வியைக் கேட்டதும் பிரம்மா
'நீர் இங்கு வந்து காத்திருந்த 20 நிமிடங்களில் பூவுலகில் உமக்குத் தெரிந்த யாவரும் அவர்களுடைய சந்ததிகளும் காலமாகி விட்டனர். உங்கள் மனதிலுள்ள யாரும் இப்பொழுது அங்கில்லை. நீர் இங்கு வந்தபிறகு அங்கு 27 மகாயுகங்கள் ஆகி முடிந்துவிட்டன. இப்பொழுதுள்ள மகாயுகத்தில் இறைவன் கண்ணன், பலதேவன் என்ற இரு சகோதரர்களாக அவதரித்து லீலைகள் புரிந்து கொண்டிருக்கின்றான். நீர் திரும்பிப் போய் உங்கள் பெண்ணை பலதேவனுக்கு மணமுடியுங்கள்' என்றார். ககுத்மியும் அப்படியே செய்தார்.

## இவற்றையும் பார்க்கவும்
* வாசுதேவன்
* கல்பகாலம்

## உசாத்துணைகள்
* Shrimad Bhagavata. Tr. by Swami Tapasyananda. Sri Ramakrishna Math, Madras 600004 (2003)

பகுப்பு:மகாபாரதக் கதை மாந்தர்கள்
பகுப்பு:பாகவத புராண மாந்தர்
பகுப்பு:திருமாலின் அவதாரங்கள்
வத்திராயிருப்பு

**வத்திராயிருப்பு** (*Vathirairuppu*) அல்லது **வத்ராப்** (*Watrap*), இந்தியாவின், தமிழ்நாடு மாநிலத்தில் அமைந்த விருதுநகர் மாவட்டம், வத்திராயிருப்பு வட்டத்தில் இருக்கும் தேர்வு நிலை பேரூராட்சி ஆகும். மேலும் இது 18 பிப்ரவரி, 2019 அன்று புதிதாக துவக்கப்பட்ட வத்திராயிருப்பு வருவாய் வட்டத்தின் நிர்வாகத் தலைமையிடம் ஆகும்.

வத்திராயிருப்பு, மதுரை - ஸ்ரீவில்லிபுத்தூர் செல்லும் சாலையில், மதுரையிலிருந்து 70 கி.மீ. தொலைவிலும், ஸ்ரீவில்லிபுத்தூரிலிருந்து 20 கி.மீ. தொலைவிலும், விருதுநகரிலிருந்து 38 கி.மீ. தொலைவிலும், கிருஷ்ணன் கோயிலிருந்து 10 கி.மீ. தொலைவிலும் உள்ளது. மேலும் வத்திராயிருப்பிலிருந்து, சதுரகிரி மலை அடிவாரமான **தாணிப்பாறை**10 கி.மீ. தொலைவில் உள்ளது.

2011 ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 4,634 வீடுகளும், 16,784 மக்கள்தொகையும் கொண்டது. இது 13 ச.கி.மீ.. பரப்பும், 18 வார்டுகளும், 36 தெருக்களும் கொண்ட இப்பேரூராட்சியானது திருவில்லிபுத்தூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.

## கோவில்கள்
வத்திராயிருப்பில் அழகிய சாந்த மணவாளர் திருக்கோயில் மற்றும் நல்லதங்காள் கோயில் ஆகிய கோவில்கள் அமைந்துள்ளன. பல ஆண்டுகள் பழமையான காசிவிசுவநாதர - விசாலாட்சி அம்மன் கோவிலும், சேதுநாரயணப் பெருமாள் கோவிலும் உள்ளது. மேலும் ஊர் தேவதையான முத்தாலம்மனுக்கும் ஊரின் நடுவில் கோவில் உள்ளது. இக்கோவிலின் திருவிழா புரட்டாசி மாதம் ஏழு நாள்கள் நடைபெறும் மற்றும் தேரோட்டமும் நடத்தப்படுகிறது. இது அனைத்து மக்களாளும் கொண்டாடப்படும் சமத்துவப் பொங்கலாகும்.

## இதனையும் காண்க
* சதுரகிரி சுந்தரமகாலிங்கம் கோயில்
* சதுரகிரி சந்தனமகாலிங்கம் கோயில்

## மேற்கோள்கள்

பகுப்பு:விருதுநகர் மாவட்டத்தில் உள்ள பேரூராட்சிகள்
தென்னிசீன்

**உனுன்செப்டியம்** (*Ununseptium*) என்பது செயற்கையாய் ஆய்வகத்தில் உருவாக்கிய அணுவெண் **117** ஐக் கொண்ட வேதியியல் தனிமம். இதன் தற்காலிக வேதியியல் அடையாளக் குறியெழுத்து **Uus**. இத் தனிமத்தின் ஆறு அணுக்கள் கொண்ட மிக நுண்ணிய ஒரு துகளை உருசிய-அமெரிக்க கூட்டுழைப்புக் குழு உருசியாவில் டுப்னா (Dubna) என்னும் இடத்தில் உள்ள அணுக்கரு ஆய்வகத்தில் கண்டுபிடித்தது . இவ்வகை அணுக்கள் மிகுவெடை (superheavy) தனிமங்கள் எனக் குறிப்பிடப்படுகின்றன. உனுன்செப்டியம் என்னும் அணுவெண் 117 கொண்ட தனிமத்தை உருவாக்க, 20 நேர்மின்னிகளும், 28 நொதுமிகளும் கொண்ட கால்சியம்-48 என்னும் ஓரிடத்தான்களையும், 97 நேர்மின்னிகளும் 152 நொதுமிகளும் கொண்ட பெர்க்கிலியம்-249 என்னும் தனிமத்தையும் மோதவிட்டனர். இதன் பயனாய் 3 அல்லது 4 நொதுமிகள் பிரிந்து அணுவெண் 117 கொண்ட வெவ்வேறு ஓரிடத்தான்கள் உருவாகின. இத் தனிமம் ஆலசன் குழுவில் உள்ள ஒன்றாக அறிந்தாலும் இதன் வேதியியல் பண்புகள் எதுவும் இன்னும் அறியப்படவில்லை.

## வரலாறு
### கண்டுபிடிப்பு
சனவரி மாதம் 2010 இல், முதன்முதல் அணு இயைபியலுக்கான ஃவிலெரோவ் ஆய்வகத்தில் (Flerov Laboratory of Nuclear Reactions) அறிவியலாளர்கள் அணுவெண் 117 ஐக் கொண்ட புதிய தனிமத்தை அணுச்சிதைவு விளைவுகளில் கண்டுபிடித்ததாக அறிவித்தனர்.:

:\,^{48}_{20}\mathrm{Ca} + \,^{249}_{97}\mathrm{Bk} \to \,^{297}_{117}\mathrm{Uus} ^{*} \to \,^{294}_{117}\mathrm{Uus} + 3\,^{1}_{0}\mathrm{n}
:\,^{48}_{20}\mathrm{Ca} + \,^{249}_{97}\mathrm{Bk} \to \,^{297}_{117}\mathrm{Uus} ^{*} \to \,^{293}_{117}\mathrm{Uus} + 4\,^{1}_{0}\mathrm{n}

வெறும் ஆறு அணுக்கள் மட்டுமே செயறையாக உருவாக்கப்பட்டன.


Image:293Uus and 294Uus calculated decay chains.jpg|Calculated decay chains from the parent nuclei 293Uus and 294 Uus


#### ஓரிடத்தான் கண்டுபிடிப்பின் வரலாற்று வரிசை

### கருத்தியக் கொள்கைப்படியான கணிப்பீடுகள்
#### நொதுமி பிரிகைக்கான குறுக்குவெட்டு வீழ்வுகள்
கீழுள்ள அட்டவணை வெவ்வேறு எறிபொருள் (projectile) கூட்டங்களும் அதன் குறுக்குவெட்டு வீழ்வுகளும் (residue) பற்றிய தகவல்களைத் தருகின்றது.
DNS = Di-nuclear system; σ = cross section

## அடிக்குறிப்புகளும் மேற்கோள்களும்

## வெளியிணைப்புகள்
* Ununseptium at *[[The Periodic Table of Videos]]* (University of Nottingham)
* Flerov Lab press release announcing synthesis 
* http://www.livescience.com/45289-superheavy-element-117-confirmed.html
* http://www.scientificamerican.com/article/superheavy-element-117-island-of-stability/
* http://www.dailymail.co.uk/sciencetech/article-2620508/New-element-set-join-periodic-table-Scientists-confirm-super-heavy-element-177-DOES-exist.html

பகுப்பு:தனிமங்கள்
பகுப்பு:ஆலசன்கள்
பகுப்பு:உலோகப்போலிகள்
பகுப்பு:செயற்கைத் தனிமங்கள்
முகவாதம்

**முகவாதம்**  (Bell's palsy) என்பது முகத்தின் ஏதேனும் ஒரு பக்கத்தில் உள்ள தசைகள் மொத்தமும் திடீரென்று பலவீனமடைந்து செயலிழப்பது ஆகும். இது பெரும்பாலும் குளிர் காலத்தில் மனிதர்களை தாக்கும் ஒரு நோயாகும். பெரும்பாலும் இது வைரஸ் கிருமிகளின் பாதிப்பினால் வருகிறது. வைரசுகள் முக நரம்பைப் பாதிக்கும்போது, அந்த நரம்பில் அழற்சி ஏற்பட்டு வீங்கிக்கொள்கிறது. அப்போது நரம்பின் செயல்பாடு தற்காலிகமாக நின்றுவிடும் சூழலில் முக வாதம் வருகிறது. முகவாதத்தால் முகத்தில் ஒரு பக்கம் செயல்படாமல் போகும். உதடுகள் கோணி, சிரிக்க முடியாது. கண்ணை மூடுவதற்குச் சிரமம் ஏற்படும். கண்ணில் நீர் வடியும் அல்லது கண் உலர்ந்துவிடும். வாயின் ஓர் ஓரத்தில் எச்சில் வடியும். சிலருக்குத் தலைவலிக்கும். இன்னும் சிலருக்குத் தாடை வலிக்கும். காதுக்குப் பின்புறம்கூட வலி ஏற்படலாம், உமிழ் நீர் முழுங்க முடியாமல் போகும்.

## தடுக்கும்விதம்
இதில் இருந்து தப்பிக்க குளிர்காலத்திலும், குளிர் காற்று வீசும் பொழுதும் குளிர்தடுப்பு ஆடைகள் அணிந்துகொண்டும், காதில் பஞ்சை வைத்துக்கொள்வது. கை, கால் ஆகியவற்றிற்கு உறைகளைப் பயன்படுத்துவது போன்றவற்றால் இந்த பாதிப்பில் இருந்து பாதுகாத்துக் கொள்ளலாம்.

## சிகிச்சை
முகவாதம் தாக்குதலுக்கு உள்ளானவர்கள் இயன்முறை சிகிச்சை அளிக்கப்படுகிறது. வைரஸ் பாதிப்பு உள்ளது உறுதியானால், மாத்திரையைக் கொடுப்பது உண்டு. வலி போக்கிகள் தற்காலிக நிவாரணத்துக்குத் தரப்படும். எவ்வாறாயினும் இதன் பாதிப்பில் இருந்த விடுபட பதினைந்து நாள்முதல் ஒருமாதம்வரை ஆகும்.

## மேற்கொள்ள வேண்டிய பயிற்சிகள்
*கண்களை இறுக்க மூடி திறப்பது, 
*பலூனை  வாயில் ஊதுவது,  
*ஆங்கில உயிர் எழுத்துகளான ஏ, இ, ஐ, ஓ, யூ ஆகியவற்றை சரியான உச்சரிப்பில் சத்தமாக வாய்விட்டுக் கூறுவது
*முக பாவனைகளான முக அசைவுகளை கண்ணாடி முன் நின்று செய்வது
ஆகியவையே இதற்கான பயிற்சிகள்.

## மேற்கோள்
4.பாஸ்டன் மருத்துவ இதழ் 
பகுப்பு:நரம்புத்தொகுதி நோய்கள்
கறுவா (மரம்)

**கருவா மரம்** அல்லது **கறுவா மரம்** (*Cinnamomum zeylanicum*)  *லோராசியே* என்னும் தாவரக் குடும்பத்தைச் சேர்ந்த மரமாகும்.  இம்மரம், 10-15 மீட்டர் உயரம் வரை வளரக்கூடியது. இது இலங்கையையும், தென்னிந்தியாவையும் தாயகமாகக் கொண்டது. இம் மரத்தின் பட்டை உணவுகளுக்கான வாசனைப் பொருட்களாகப் பயன்படுகின்றது. 7 முதல் 18 செ.மீ வரை நீளமான இதன் இலை இரு புறமும் கூரான நீள்வட்ட வடிவம் கொண்டது. பச்சை நிறமானதாகக் காணப்படும் பூக்கள் விரும்பத்தகாத மணம் கொண்டவை. ஊதா நிறமான இதன் பழங்கள் சிறியவை, ஒரேயொரு விதை மட்டுமே கொண்டவை.
left|thumb|கருவாப்பட்டை கட்டு

உலகில் மிக சிறந்த கருவா இலங்கையில் வளர்ந்த போதும். இது யாவாவில் உள்ள தெல்லிச்சேரி, சுமாத்திரா, மேற்கு தீவுகள், பிரேசில், வியட்னாம், மடகஸ்கார், மற்றும் எகிப்திலும் வளர்கிறது. இலங்கையில் விளையும் மிகவுயர்தர மஞ்சள் கலந்த மண்நிற கருவாவானது மிக மெல்லிய மெருமையான பட்டைகள், உயரிய மேன்மையான வாசனை, விசித்திரமான இனிமை, இனிமை கலந்த சுவையை கொண்டுள்ளதோது. இந்த சுவைக்குகாரணமாக அமைவது இதில் 0.5 – 1% என்ற விகிதத்தில் கலந்துள்ள வாசனை எண்ணெயாகும். இது வணிகப்பொருளாகவும் பயன்படுகிறது.  கருவா மிக புராதன காலம்தொட்டே வேந்தர்களுக்கும், பெரும்கிழார்க்கும் உரிய பரிசு பொருளாக புராதன தேசங்களில் போற்றபட்டு வந்துள்ளது. இது எரோடோட்டசு, மறறும் பல செம்மொழி எழுத்தாளர்களார் குறிப்பிட படுகிறது.

இலங்கைக்கு ஒல்லாந்தரை கொனர்ந்து அங்கே ஒரு வியாபார அரனை 1638ம் ஆண்டு அவர்கள் அமைக்க கருவாவே காரணமானது. ஒரு ஒல்லாந்து கலபதி "அத்தீவின் கரைகள் கருவாவினால் நிரம்பியுள்ளது" எனக் குறித்துள்ளார், ஆசியாவிலேயே மிக சிறந்தது மட்டுமல்லாது, அத்தீவின் காற்றுகீழ் புரத்தே எட்டு இலிகுகள் வெளியே உள்ளபோது கூட இதன் சுகந்தத்தை கடலில் சுவாசிக்கலாம் 

கருவா cassiaயாவை விட விலை உயர்ததாக காணப்படுவதோடு, ஒப்பீட்டுரீதியாக கடுமையான சுவையை கொணட cassiaயாவுக்கு மாற்றிடாகவோ அல்லது அதனுடன் சேர்த்தோ பயன்படுத்தபடுகிறது. இவ்விரண்டினுடைய பட்டைகளும் முழுமையான நிலையில் உள்ளபோது எளிதில் வேறுபடுத்த கூடியதாகவுள்ளதோடு இவற்றின் பண்புகளும் வித்தியாசமாக உள்ளது. தூளாக்கிய பட்டைகளை மீது சிறிது அயடீனை  தூவும் போது உயர் தரத்திளான தூய கருவாவில் மிக சிறிய மாற்றமே நிகழ்கிறது. ஆனால் cassia கலந்துள்ள போது கலப்பிற்கு சமானமான அளவில் தூள் கடும் நிலநிறம் பெறுகிறது.

## இவற்றையும் பார்க்கவும்
* மரங்கள் பட்டியல்

## உசாத்துணை

பகுப்பு:இலங்கையின் உணவு
பகுப்பு:மரங்கள்
பகுப்பு:இலங்கையின் மரங்கள்
மூலக்கூறு இயற்பியல்

**மூலக்கூறு இயற்பியல்** (*Molecular physics*) என்பது மூலக்கூறுகளின் இயற்பியல் பண்புகளைப் பற்றி ஆராய்கின்ற ஒரு துறையாகும். இரண்டு அல்லது அதற்கு மேற்பட்ட அணுக்கள் வேதிப்பிணைப்புகளால் ஒன்றாகப் பிணைக்கப்பட்டு மின்சுமை ஏதுமின்றி நடுநிலையுடன் காணப்படும் ஒரு குழுவே மூலக்கூறு எனப்படும். இத்தகைய மூலக்கூறுகள் மற்றும் அணுக்களுக்கு இடையில் உள்ள வேதிப்பிணைப்புகள் மற்றும் அத்துடன்  மூலக்கூறு இயக்கவியல் பற்றியும் இத்துறை ஆய்வு செய்கிறது. பல்வகையான  நிறமாலையியல் சோதனைகள் மற்றும் ஒளி , ஓலிச் சிதறல் சோதனைகளில் இத்துறையின் மிக முக்கியமான சோதனை தொழில்நுட்பங்கள் உதவுகின்றன. மேலும் அணு இயற்பியலுடன் மிகநெருங்கிய தொடர்பும் கோட்பாட்டு வேதியியல், பெளதிக வேதியியல், வேதி இயற்பியல் ஆகிய துறைகளுடன் மேற்பொருந்தியும் காணப்படுகிறது.

அணுக்கள், மூலக்கூறுகளின் கிளர்வு நிலைகளுடன் கூடுதலாக அவற்றின் சுழற்சி மற்றும் அதிர்வுகள் தொடர்பான அறிதலையும் இத்துறை மேற்கொள்கிறது. இந்த சுழற்சிகளும் அதிர்வுகளும் தனி ஆற்றல் நிலைகளாக உள்ளன என்று அளவிடப்பட்டு இருக்கிறது. வேறுபட்ட சுழற்சி நிலைகளுக்கு இடையே உள்ள சிறிய ஆற்றல் வேறுபாடு காரணமாக தூய சுழற்சி நிறமாலையானது மின்காந்த நிழற்பட்டையின்  மீஅகச்சிவப்புப் பகுதியில் ( 30 முதல் 150 மைக்ரோமீட்டர் அலைநீளத்தில் ) காணப்படுகிறது. அகச்சிவப்புப் பகுதியின் ( 1 முதல் 5 மைக்ரோமீட்டர் ) பகுதியில் அதிர்வு அலைமாலையும் தெரிகின்றன. மின்னணு நிலைமாற்றத்தின் காரணமாகத் தோன்றும் அலைமாலைகள் பெரும்பாலும் கட்புலனாகும் பகுதியிலும் புறஊதா நிறப்பகுதியிலும் காணப்படுகின்றன. மூலக்கூறுகளின் சுழற்சி மற்றும் அதிர்வு அலைமாலைகளை அளவிடுவதன் மூலம் உட்கருக்களுக்கு இடையிலான தொலைவை கணக்கிட முடியும்.

அணு இயற்பியல் துறையின் அத்தியாவசியமான  அணுவொழுக்கல் கோட்பாடு , மூலக்கூறுவொழுக்கல் கோட்பாடாக  விரிவடைந்துள்ளது என்பதே மூலக்கூறு இயற்பியல் துறையின் ஒரு முக்கியமான அம்சமாகும்.

## மேற்கோள்கள்

## இவற்றையும் காண்க
*பார்ன் – ஓப்பனெமியர் அனுமானம்
*ஆற்றல் மட்டம்
*மூலக்கூறு மாதிரியமைத்தல்
*திண் சுழலி
*நிறமாலையியல்


பகுப்பு:அணு இயற்பியல்
புன்செய் நிலம்

**புன்செய் நிலம்** அல்லது **மானாவாரி** நிலப் பகுதி என்பது மழை நீரை நீர் ஆதாரமாகக் கொண்ட நிலமாகும். தமிழ்நாட்டில் உள்ள வேளாண்மை செய்யும் நிலங்களில் நீர் பாய்ச்சல் ஆதாரம் இல்லாத நிலப் பகுதிகள் **புன்செய்** என்ற சொல்லால் குறிக்கப்படுகின்றன. இந்நிலத்தில் நீர் ஆதாரம் குறைவாகத் தேவைப்படும் பயிர்கள் மட்டுமே பயிரிடப்படுகின்றன. புன்செய் நிலப்பகுதியில் பாசன வசதிக்காக சொட்டு நீர்ப்பாசனம், ஏரிப் பாசனம் அமைக்க தமிழக அரசு வழிவகை செய்கிறது. இந்த வகைப்பாடுடைய நிலங்களில் அதிகப்படியான பயிராக பருத்தி, மிளகாய், சோளம், கம்பு, வரகு, தினை, வெள்ளைச்சோளம், செஞ்சோளம், இருங்கு சோளம், கருஞ்சோளம், அரிசிக்கம்பு, செந்தினை, கருந்தினை, பைந்தினை, பெருந்தினை, சிறுதினை, காடைக்கண்ணி, கேழ்வரகு(கேப்பை), வரகு, குதிரைவாலி, பெருஞ்சாமை, செஞ்சாமை, சாமை போன்ற  சிறுதானிய வகைகள் மற்றும் பயறு வகைகள் மட்டுமே விளைவிக்கப் படுகின்றன. ஆண்டு ஒன்றுக்கு போகம் வரை வேளாண்மை செய்யும் நிலத் தொகுதி **புன்செய்** எனப்படுகிறது. 5 ஏக்கருக்கும் குறைவாக சொந்த புன்செய் நிலம் வைத்திருக்கும் விவசாயிகளுக்கு தமிழ்நாடு தோட்டக்கலைத் துறை சார்பாக மானியத்துடன் சொட்டு நீர்ப்பாசனம் அமைத்துத் தரப்படுகிறது.

## வெளி இணைப்புகள்


பகுப்பு:வேளாண் நில வகைகள்
பகுப்பு:வேளாண்மை
பகுப்பு:நில அமைப்புகள்
கலர்ஸ் தொலைக்காட்சி

**கலர்ஸ்** தொலைக்காட்சி என்பது ஓர் இந்தி மொழி தொலைக்காட்சி சேவை ஆகும். இதன் தலைமையகம் புதுதில்லியில் உள்ளது. இது ஜூலை 21 ம் தேதி 2008ம் ஆண்டு வயாகாம் 18 குடும்பத்தால் தொடங்கப்பட்ட தொலைக்காட்சி சேவை ஆகும்.

## நிகழ்ச்சிகள்
கலர்ஸ் தொலைக்காட்சியில் தினசரி தொடர்கள், வார தொடர்கள் மற்றும் ரியாலிட்டி ஷோக்கள் ஆகியவை ஒளிபரப்பாகின்றன. அவற்றுள் சில தொடர்கள் தமிழில் மொழிமாற்றம் செய்யப்பட்டு கலர்ஸ் தமிழ் தொலைக்காட்சி, ராஜ் தொலைக்காட்சி மற்றும் பாலிமர் தொலைக்காட்சி போன்ற தொலைக்காட்சிகளில் ஒளிபரப்பாகிறது.

## தமிழில் குரல்மாற்றம் செய்யப்பட்ட தொடர்கள்

## வெளி இணைப்புகள்
*Official Website of Colors 

பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்திய இந்தி மொழி தொலைக்காட்சி சேவைகள்
பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:இந்தியத் தொலைக்காட்சி
பகுப்பு:வயாகாம் 18
கருமாண்டி செல்லிப்பாளையம்

**கருமாண்டி செல்லிப்பாளையம்** (ஆங்கிலம்:(**Karumandi Chellipalayam**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பெருந்துறை வட்டத்தில் இருக்கும் ஒரு பேரூராட்சி ஆகும்.

## அமைவிடம்
கருமாண்டி செல்லிப்பாளையம் பேரூராட்சிக்குக் கிழக்கில் ஈரோடு 19 கி.மீ.; மேற்கில் விஜயமங்கலம் 15 கி.மீ.; வடக்கில் காஞ்சிக்கோயில் 10 கி.மீ.; தெற்கில் சென்னிமலை 13 கி.மீ. தொலைவில் உள்ளன.

## பேரூராட்சியின் அமைப்பு
25.06 ச.கி.மீ. பரப்பும், 18 பேரூராட்சி மன்ற உறுப்பினர்களையும், 72 தெருக்களையும் கொண்ட இப்பேரூராட்சி, பெருந்துறை  சட்டமன்றத் தொகுதி, மற்றும் திருப்பூர்  மக்களவைத் தொகுதி ஆகியவற்றிற்கு உட்பட்டது.

## மக்கள்தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பு, இப்பேரூராட்சி 6,817 வீடுகள், 23,868 மக்கள்தொகை கொண்டதைக் குறிக்கிறது.

## ஆதாரங்கள்


பகுப்பு:ஈரோடு மாவட்டத்தில் உள்ள பேரூராட்சிகள்
தமிழ்நாடு தேசிய சட்டப் பல்கலைக்கழகம்

**தமிழ்நாடு தேசிய சட்டப் பல்கலைக்கழகம்** (*Tamil Nadu National Law University*) முன்பு **தமிழ்நாடு தேசிய சட்டப் பள்ளி**, இந்தியாவின், தமிழ்நாடு மாநிலத்தின் திருச்சிராப்பள்ளி மாவட்டம், திருவரங்கம் சட்டமன்ற தொகுதியில் உள்ள **நாவலூர் கொட்டப்பட்டு** ஊரகப் பகுதியில் அமைந்துள்ளது. இச்சட்டப் பல்கலைக்கழகம், *தமிழ்நாடு தேசிய பல்கலைக்கழகம் சட்டம்*, 2012இன் படி நிறுவப்பட்டுள்ளது.. இது பல்கலைக்கழகத் தகுதி பெற்றது.

ஐம்பது ஏக்கர் நிலப்பரப்பில், நூறு கோடி ரூபாய் செலவில் அமைக்கப்பட்ட இச்சட்டப் பல்கலைக்கழகம், 2012-2013 கல்வி ஆண்டு முதல் செயல்பட்டு வருகிறது. ஒருங்கிணைக்கப்பட்ட ஐந்தாண்டு இளநிலைச் சட்டப் படிப்புகளும், இரண்டாண்டு முதுநிலை பட்டப் படிப்புகளும் பயிற்றுவிக்கப்படுகிறது.. இச்சட்டப் பல்கலைக்கழகத்தில் சேர்ந்து படிப்பதற்கு *பொது சட்ட நுழைவுத் தேர்வில்* (Common Law Admission Test-CLAT) தேறியிருக்க வேண்டும்.

## மேற்கோள்கள்

## வெளி இணைப்புகள்
* தமிழ்நாடு தேசிய சட்டப் பல்கலைக்கழகத்தின் அதிகாரப் பூர்வமான இணையதளம்

பகுப்பு:தமிழ்நாட்டு சட்டக் கல்லூரிகள்
பகுப்பு:தமிழ்நாட்டுப் பல்கலைக்கழகங்கள்
பயன்முறை இயற்பியல்

**பயன்முறை  இயற்பியல்** (*Applied physics*) என்பது ஒரு குறிப்பிட்ட தொழில்நுட்ப அல்லது நடைமுறை பயன்பாட்டுக்கு பயன்படும் இயற்பியல்  என்று பொருள்படும் . பொதுவாக ஒரு பொறியியல் அல்லது இயற்பியல் பின்னணியில் இருந்துதான் ஒரு பயன்முறை இயற்பியலாளர் வருகிறார்.  இயற்பியலாளர் என்று பெயரிடப்பட்டவர்கள் எல்லாம் இயற்பியலாளர் எனப் பெயரிடப்பட்ட செயல்களை செய்வது அசாதாரணமாகும். ஆனால் இயற்பியல் அரங்கில் அத்தகைய செயல்களைச் செய்ய வல்லவர்கள் பயன்முறை இயற்பியலாளர்கள் என்பதே உண்மை.

ஊக்குவிப்பு , ஆராய்ச்சியாளர்கள் அணுகுமுறை மற்றும் தொழில்நுட்பம் அல்லது அறிவியலுடனான உறவு போன்ற நுட்பமான காரணிகள்  ஆகியவற்றினால் " பயன்முறை " என்பது தூய்மை என்ற பொருளில் இருந்து வேறுபடுகிறது. இது பொதுவாக பொறியியலில் இருந்து வேறுபடும் துறையாகும். ஒரு பயன்முறை  இயற்பியலாளர் குறிப்பாக ஏதாவதொன்றை வடிவமைப்பவராக இல்லாமல் இருக்கலாம், மாறாக அவர், இயற்பியலைப் பயன்படுத்தி அல்லது இயற்பியலில் ஆராய்ச்சிகள் மேற்கொண்டு ஒரு புதிய தொழில்நுட்பம் உருவாக்குதல்  அல்லது ஒரு பொறியியல் பிரச்சினையை தீர்க்கும் நோக்கம் கொண்டவராக இருக்கலாம். இந்த அணுகுமுறையே பயன்முறை கணிதத்திலும் பின்பற்றப்படுகிறது. வேறு வார்த்தைகளில் கூறுவதானால், பயன்முறை இயற்பியல் என்பது பெளதீக அறிவியலின் அடிப்படை உண்மைகள் மற்றும்  அறிவியலின் அடிப்படை கோட்பாடுகளில் வேரூன்றி உள்ளது.  ஆனால் நடைமுறை சாதனங்கள் மற்றும் அமைப்புகளில் இத்தகைய அறிவியல் கோட்பாடுகளைப் பயன்படுத்துவதாக உள்ளது

பயன்முறை இயற்பியலாளர்கள் அறிவியல் ஆராய்ச்சிக்கு  இயற்பியலைப் பயன்படுத்த ஆர்வம் உள்ளவர்களாக இருக்க முடியும். உதாரணமாக, முடுக்கு இயற்பியல் துறை உயர் ஆற்றல் மோதிகள் வடிவமைப்பு மற்றும் கட்டுமானத்தில் உதவுவதன் மூலம் கோட்பாட்டு இயற்பியல் ஆராய்ச்சிக்குப் பங்களிக்க முடியும்.

## மேற்கோள்கள்

பகுப்பு:பயன்பாட்டு அறிவியல்
பகுப்பு:இயற்பியல்
பகுப்பு:பொறியியல்
கிழக்கு பாந்த்ரா சட்டமன்றத் தொகுதி

கிழக்கு பாந்த்ரா சட்டமன்றத் தொகுதி மராட்டியத்தின் 288 சட்டமன்ற தொகுதிகளில் ஒன்று. மும்பை புறநகர் மாவட்டத்தில் உள்ள 26 சட்டமன்ற தொகுதிகளில் ஒன்று.

இது வடமத்திய மும்பை மக்களவைத் தொகுதியை சார்ந்தது. 

## தேர்தல்

### 2015 இடைத்தேர்தல்

### 2014 தேர்தல்

### 2009 தேர்தல்

பகுப்பு:மகாராட்டிர சட்டமன்றத் தொகுதிகள்
கிளுவை (மரம்)

**கிளுவை**  (இதன் அறிவியல் பெயர் Commiphora caudata, Engl.; Burseraceae)  என்பது வேலிக்காக வளர்க்கப்படும் சிறுமரவகை. இது முக்கூட்டு இலைகளையும், மென்மையான கட்டையினையும் உடைய இலை உதிர் மரம். இதில் **சிறு கிளுவை**, **பெருங்கிளுவை** என இருவகைகள் உள்ளன. இவை முறையே **செங்கிளுவை**, **வெண் கிளுவை** எனவும் குறிப்பிடப்படுவது உண்டு. வெண் கிளுவையின் இலை, பட்டை ஆகியவை மருத்துவப் பயனுடையவை. இம்மரம் திருக்கடைமுடி என்னும் கோயிலில் தலமரமாக உள்ளது.

## மேற்கோள்

பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
விழல்

**விழல்** (Dineria hohenaekeri, Horseht.; Gramineae) என்பது நாணல் இனத்தைச் சேர்ந்த புல்லினமாகும். தமிழகத்தின் ஏரி, குளங்களில் குத்துகுத்தாக வளரும். இதன் தாள் விளிம்புகள் கூரானவை. கூரை வேய்வதற்குப் பயன்படுகிறது. இதன் அரிசி மருத்துவப் பயன் உள்ளது. இத்தாவரம் மயிலாடுதுறைக்கு அருகில் உள்ள திருவிளநகர் என்னும் திருக்கோயிலின் தலமரமாக உள்ளது.

## மேற்கோள்

பகுப்பு:பூக்கும் தாவரங்கள்
பட்டயச் சட்டம், 1813

**கிழக்கிந்தியக் கம்பெனி சட்டம் 1813** (*East India Company Act 1813*) அல்லது **பட்டயச் சட்டம், 1813** (*Charter Act of 1813*) என்பது பிரித்தானிய நாடாளுமன்றம் இயற்றிய சட்டமாகும். கம்பெனி ஆட்சி நடைபெற வழங்கப்பட்ட அதிகாரப்பட்டயத்தை புதுப்பித்தது.(Charter Act of 1813) எனினும்  கிழக்கிந்தியக் கம்பெனியின் ஏகபோக வணிகத்தை வெகுவாக குறைத்தது. எனினும் தேயிலை வர்த்தகம் மற்றும் சீனா உடனான வர்த்தகத்தில் கிழக்கிந்திய கம்பெனியின் ஏகபோகம் நீடித்தது, 

## சட்டத்தின் தாக்கங்கள்

1. பிரித்தானிய அரசின் அரசின் மேலாண்மையை பிரித்தானிய இந்திய ஆட்சியாளர்கள் ஏற்றுக் கொள்ள வேண்டும்.

2.பிரித்தானிய இந்தியாவில் ஆங்கில வழிக் கல்வியை மேம்படுத்த ஒரு இலட்சம் ரூபாய் பிரிட்டன் அரசு ஒதுக்கியது.

3. பிரித்தானிய இந்தியாவில் கிறித்தவ சமயம் பரப்ப கிறித்தவ இயக்கங்களுக்கு அனுமதி அளித்தல்.

## மேற்கோள்கள்

பகுப்பு:பிரித்தானியக் கிழக்கிந்தியக் கம்பனி
மத்திய ரயில்வே

**மத்திய ரயில்வே** அல்லது **மத்திய ரயில்வே மண்டலம்** என்பது இந்திய ரயில்வேயில் செயல்படும் 17 மண்டலங்களில் மிகப் பெரியது ஆகும்.  இதன் தலைமையகம் மும்பையில் உள்ள சத்ரபதி சிவாஜி முனையமாகும் (முன்னர் விக்டோரியா முனையம்).  இந்தியாவின் முதல் பயணிகள் ரயில் இயங்கியது இந்த மண்டலத்தில் தான். மும்பை மற்றும் தானே நகரங்களுக்கு இடையே ஏப்ரல் 16, 1853 ஆம் ஆண்டு முதல் பயணிகள் ரயில் இயக்கப்பட்டது. 2003 ஏப்ரலில் இந்த மண்டலத்திலிருந்து மத்தியப்பிரதேசம் மற்றும் உத்திரப்பிரதேசத்தின் சில பகுதிகள் பிரிக்கப்பட்டு மேற்கு மத்திய ரயில்வே மண்டலம் உருவாக்கப்பட்டது.

இந்த மண்டலமானது மகாராட்டிரத்தின் பெரும்பகுதி, தெற்கு மத்தியப்பிரதேசம், வடகிழக்கு கர்நாடகம் ஆகிய பகுதிகளுக்கு சேவையை வழங்குகிறது.
தற்போது இந்த மண்டலத்தில் ஐந்து கோட்டங்கள் உள்ளன.
* மும்பை
* புசாவல்
* நாக்பூர் 
* புனே
* சோலாபூர்

## மேற்கோள்கள்


பகுப்பு:இந்திய இரயில்வே மண்டலங்கள்
மேற்கு மத்திய ரயில்வே மண்டலம்

**மேற்கு மத்திய ரயில்வே** அல்லது **மேற்கு மத்திய ரயில்வே மண்டலம்** (West Central Railway zone) என்பது இந்திய ரயில்வேயில் செயல்படும் 16 மண்டலங்களில் மிகப் பெரிய மண்டலம் ஆகும்.  இது ஏப்ரல் 1, 2003 ஆம் ஆண்டு உருவாக்கப்பட்டது. இதன் தலைமையகம் ஜபல்பூர் ஆகும். 

## மேற்கோள்கள்

பகுப்பு:இந்திய இரயில்வே மண்டலங்கள்
பாப்பா கே. எஸ். வெங்கடராமையா

right|thumb|300px|பாப்பா கே. எஸ். வெங்கடராமையா
**பாப்பா கே. எஸ். வெங்கடராமையா** (*"Papa" K. S. Venkataramaiah*, 12 செப்டம்பர் 1901 – 1972) என்பவர் தென்னிந்தியாவைச் சேர்ந்த கருநாடக இசை வயலின் வாத்தியக் கலைஞர் ஆவார்.

## இசைப் பயிற்சி
இவர் மலைக்கோட்டை கோவிந்தசாமி பிள்ளையிடம் வயலின் கற்றார்.

## இசை வாழ்க்கை
இவர், புகழ்மிக்க கருநாடக இசைப் பாடகர்களான முசிரி சுப்பிரமணிய ஐயர், செம்பை வைத்தியநாத பாகவதர் , செம்மங்குடி ஸ்ரீனிவாச ஐயர், மகாராஜபுரம் விஸ்வநாத ஐயர் ஆகியோருக்கு பக்க வாத்தியமாக வயலின் வாசித்தார்:

புல்லாங்குழல் கலைஞர் மாலிக்கு பக்கவாத்தியமாக வயலின் வாசித்தார்.

## பெற்ற விருதுகள்
* சங்கீத கலாநிதி விருது, 1962; வழங்கியது: மியூசிக் அகாதமி, சென்னை.
* சங்கீத நாடக அகாதமி விருது, 1967; வழங்கியது சங்கீத நாடக அகாதமி

## மேற்கோள்கள்

பகுப்பு:1901 பிறப்புகள்
பகுப்பு:1972 இறப்புகள்
பகுப்பு:இந்திய வயலின் கலைஞர்கள்
பகுப்பு:கருநாடக இசை வயலின் கலைஞர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பிரெட்ரிக் வில்லியம் ஸ்டீவென்ஸ்

**பிரெடெரிக் வில்லியம் ஸ்டீவன்சு** (*Frederick William Stevens*, 11 நவம்பர் 1847 – 3 மார்ச் 1900) என்பவர் பிரித்தானிய இந்தியாவில் பிரித்தானிய குடியேற்ற அரசில் பணியாற்றிய ஒரு ஆங்கிலேயக் கட்டிடக்கலைஞர். இவரது முக்கியப் பங்களிப்பு மும்பையில் உள்ள விக்டோரியா முனைய தொடருந்து நிலையத்தை (இன்றைய சத்திரபதி சிவாஜி நிலையம்) வடிவமைத்தமை ஆகும்.

ஸ்டீவன்சு முனிசிபல் கார்ப்பரேசன் கட்டடம், ராயல் அல்ப்ரெட் செய்லர் வீடு, மும்பையில் உள்ள மியூசு அஞ்சல் அலுவலகம் போன்ற பல கட்டிடங்களை வடிவமைத்துள்ளார்.

## மேற்கோள்கள்

பகுப்பு:இங்கிலாந்துக் கட்டிடக்கலைஞர்கள்
பகுப்பு:1847 பிறப்புகள்
பகுப்பு:1900 இறப்புகள்
இசுலாத்தில் விதியை நம்புதல்

***கத்ரு*** அல்லது **விதி** (, *qadar*, பொருள் "விதி") என்பது இசுலாத்தில் அல்லாஹ்வால் மட்டுமே அறியபட்ட ஒரு இறை ஆற்றலாகும்.  இது ஓரிறைக்கொள்கை, இசுலாமிய புனித நூல்கள், இறைத்தூதர்கள், மறுமை மற்றும் மலக்குகள் போன்று ஈமானின் கிளைகளுள் ஒன்றாகும்.

## விளக்கம்
கத்ரு என்னும் அரபு மொழிச் சொல்லானது, அளக்கப்படக் கூடியது என்னும் பொருள் கொண்ட மூல அரபுச் சொல்லிலிருந்து தோன்றியது. இது இசுலாமிய கொள்கை விளக்கத்திலும் ஒரு பகுதியாகவும் உள்ளது. இசுலாமிய நம்பிக்கை படி, இவ்வுலகில் நடக்கும் ஒவ்வொரு நிகழ்வுகளும் அல்லாஹ்வால் முன்னமே தீர்மானிக்கப்பட்டது.

## உசாத்துணைகள்

பகுப்பு:இசுலாமிய மெய்யியல்
பகுப்பு:இசுலாமிய இறையியல்
தானாபூர்

**தானாபூர்** (தினாபூர் என்றும் அழைக்கப்படுகிறது) (*Danapur*) இந்தியாவின் பீகார் மாநிலத்திலுள்ள பாட்னாவின் துணைநகரம் ஆகும்.

## போக்குவரத்து
*தானாபூர்* இந்தியாவின் மற்ற நகரங்களோடு சாலை வழியாகவும், தொடருந்து இணைப்பின் மூலமாகவும் நன்கு இணைக்கப்பட்டுள்ளது. இது கிழக்கு மத்திய தொடருந்து மண்டலத்தின் தானாபூர் கோட்டத்தின் தலைமையகமாவும் திகழ்கிறது. இந்த பகுதியின் முக்கிய தொடருந்து சந்திப்பாகவும் திகழ்கிறது. இது முகல்சராய் - ஹவுரா தொடருந்து வரிசையில் உள்ளது. பீகார் விமானநிலையம் அருகிலுள்ளது. இந்த நகரத்தினை தேசிய நெடுஞ்சாலை 30 பீகாரின் மற்ற நகரங்களோடு இணைக்கிறது.

## உசாத்துணை

பகுப்பு:கிழக்கு மத்திய தொடருந்து மண்டலம் - இந்தியா
பகுப்பு:பீகார் மாநிலத்திலுள்ள ஊர்களும் நகரங்களும்
கிரேட் இந்தியன் பெனின்சுலார் ரயில்வே

**கிரேட் இந்தியன் பெனின்சுலார் ரயில்வே** (*Great Indian Peninsula Railway*) என்பது தற்போதைய மத்திய ரயில்வேயின் முன்னோடி ஆகும். இதன் தலைமையகம் பம்பாயில் உள்ள போர்பந்தரில் (விக்டோரியா முனையம் என்றும் சத்ரபதி சிவாஜி முனையம் என்றும் அழைக்கப்படுகிறது) செயல்பட்டது. கிரேட் இந்தியன் பெனின்சுலார் ரயில்வே ஆகஸ்ட் 1, 1849 ஆம் ஆண்டு பிரித்தானிய பாராளுமன்றத்தில் இயற்றப்பட்ட சட்டத்தால் உருவாக்கப்பட்டது. இதில் 50,000 பவுண்ட்கள் பங்கு மூலதனமாக செய்யப்பட்டது. 

ஆகஸ்ட் 17, 1849 ஆம் ஆண்டு கிழக்கிந்தியக் கம்பெனியுடன் இந்த நிறுவனம் ஒப்பந்தம் செய்துகொண்டது. இதன் படி இந்த நிறுவனத்திற்கு ரயில் பாதை அமைக்கவும் இயக்கவும் அனுமதி அளிக்கப்பட்டது. ஜூலை 1, 1925 அரசு இந்த நிறுவனத்தை கையகப்படுத்தியது. சுதந்திரத்துக்கு பிறகு நவம்பர் 5, 1951 அன்று மத்திய ரயில்வேயுடன் இணைக்கப்பட்டது.

## மேற்கோள்கள்

*The great Indian Railway bazaar

பகுப்பு:இந்திய இரயில்வே மண்டலங்கள்
இறையூர்

**இறையூர்** தமிழ்நாடு கடலூர் மாவட்டத்தில் திட்டக்குடி வட்டத்தில், திட்டக்குடியில் இருந்து விருத்தாச்சலம் செல்லும் வழியில் 10-ஆவது கிலோமீட்டரில் அமைந்துள்ள ஒரு கிராமம். இப்பகுதியில் சர்க்கரை ஆலை, சிமெண்ட் ஆலை போன்றவை அமைந்துள்ளன.

## பெயர்க் காரணம்
இவ்வூருக்கு மாறன்பாடி என்ற பெயரும் முற்காலத்தில் இருந்துள்ளது. சம்பந்தர் இறையூர் வந்ததும், திருவட்டத்துறை ஈசனைப் பாடியதும் பெரிய புராணத்தில் இடம்பெற்றுள்ளன. சம்பந்தர் தங்கியதன் நினைவாக, இங்குள்ள கோவிலில் சம்பந்தருக்கு தனிச் சந்நிதி அமைந்துள்ளது. 

## சுற்றியுள்ள ஊர்கள்

## தொழிற்சாலைகள்
### சர்க்கரை ஆலை
* அம்பிகா சர்க்கரை ஆலை

## பள்ளிக்கூடங்கள்
* அருணா மேல்நிலைப்பள்ளி

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்